JohanHeinsen/ENO huggingface dataset:
Odense Adresse-Contoirs Efterretninger, 1828-12-23
Fædrelandet. Offentlige Foranstaltninger. De ifølge Kancellie=Cirkulairskrivelse af 4 Marts 1828 indsendte Beretninger om Hauge=Koloniers Anlæg ved Kjøbstæderne her i Rigte, udvise, at Sagen vel paa en Mængde Steder hidtil har fundet Vanskeligheder, og at Forsøg, der i saa Henseende ere gjorte i nogle Kjøbstæder, ikke overalt ere lykkedes; men at der dog i adskillige Kjøbstæder ere indrettede slige Hauge=Kolonier, tildeels med ønskelig Fremgang, og at i andre forberedende Skridt ere gjorte til lignende Anlæg. De Kjøbstæder, i hvilke Hauge=Anlæg til Brug for fattige Familier have fundet Sted, ere Stubbekjøbing, Nyborg, Hjørring, Nyekjøbing paa Morsøe, Aarhuus, Ebeltoft, Varde og Holstebroe. Efterat være foredraget Kancelliets Beretning, har Hs. Majestæt allernaadigst behaget at resolvere saaledes: Af denne allerunderdanigste Beretning have Vi med allernaadigst Velbehag erfaret, hvad der til Hauge=Koloniers Anlæg og Haugedyrkningens Udbredelse er foranstaltet og udført isærdeleshed i Kjøbstæderne Aarhuus, Nyborg, Nyekjøbing paa Mors og Stubbekjøbing, saavelsom i Ebeltoft, Hjørring, Varde og Holstebroe. For at opmuntre til dette gavnlige Exempel videre Efterfølgelse, ville Vi allernaadigst, at Vort Kancellie tilkjendegiver de Vedkommende Vor Tilfredshed med disse deres Foranstaltninger, og bliver dette tillige ved Kollegial=Tidenden at kundgiøre.
Odense Adresse-Contoirs Efterretninger, 1828-12-23
Fremdeles er, ifølge Hs. Majestæts allerhøieste Resolution, den 18 Decbr. afgaaet følgende Cirkulair=Skrivelse til Direktionerne for samtlige Kjøbstæders Fattigvæsen: Jfølge allerhøieste befaling har Kancelliet allerunderdanigforedraget Hs. Majestæt Hovedindholdet af de, i Overeensstemmelse med Kollegiets Cirkulair=Skrivelse til Direktionerne for samtlige Kjøbstæders Fattigvæsen af 4 Marts 1826, indkomne Beretninger om, hvad der i adskillige Kjøbstæder er foretaget for at fremme Anlægget af Hauge=Kolonier, og om de Hindringer og Betænkeligheder, der paa den anden Side af de flestKjøbstæders Fattig-Kommissioner antages at være ved slige Establissements. Det har derefter behaget Hs. Majestæt ved allerhøieste Resolution af 4 f. M. blandt andet at befale Kancelliet at gjøre Vedkommende opmærksomme paa den mindre rigtige Anskuelse, som nogle Øvrigheder synes at have af Hensigten med Hauge=Koloniers Anlæg, hvilke fornemmeligen bø gaae ud paa at sætte uformuende Haandværkere og Kjøbstæd borgere istand til, deels gavnligen at anvende den Tid og Kraf de selv fra deres ofte meget ringe Haandværk og Næringsbrug have tilovers, deels at drage Nytte af deres Koners og Børn Beskjæftigelse med Haugearbeidet, altsaa meere skulde tjene til at forebygge aldeles Forarmelse end anvendes som et Bidratil den egentlige Fattigforsørgelse, hvortil ei heller bør tabes af Sigie, at Beskjæftigelse ved Haugearbeide kan lede til at fremme Ædruelighed ved at formindske Kroegang, og til at befordre Sundheden ved at foranledige, at den arbeidende Klasse hyppigere nyder Haugeurter til Spise.
Odense Adresse-Contoirs Efterretninger, 1828-12-23
Kancelliet maa, i Medfør af Hs. Majestæts allerhøieste Befaling, tjenstligst anmode (Tit.) om at meddele vedkommende Kjøbstæders Fattig-Kommissioner i (N. N.) Amt hvad Hs. Majestæt saaledes allernaadigst har behaget at tilkjendegive Kollegiet, og maa Man derhos have velbemeldte Direktion anmode om, inden Udløbet af 2 Aar at indsende Beretning om, hvorvidIndretningen med Hauge=Kolonier imidlertid maatte være fremmet."
Odense Adresse-Contoirs Efterretninger, 1828-12-23
Da Kancelliet havde allerunderdanigst foredraget Hs. Majestæt et Andragende fra Kancelliesekretair Knud Gotfred Groth om at et Legat af 500 Rbd. r. S., som han i Anledning af Deres Kongel. Høiheder Prinds Frederik Carl Christians og Prindsesse Wilhelmine Marias høie Formæling agtede at oprette til Fordeel for det Kongel. Opfosringshuus, maatte med de af ham fremsatte Bestemmelse nyde allerhøieste Sanction, behagede det Hs. Majestæt den 15 October allernaadigst at resolvere: Vi have med allernaadigst Velbehag modtaget indbemeldte Kancelliesekretair Groths patriotiske Tilbud, og ville, at de at ham foreslaaede Bestemmelser for det Legat, han agter at oprette aldeles gratis forsynes med Vor allerhøieste Konfirmation.
Odense Adresse-Contoirs Efterretninger, 1828-12-23
Videnskabelighed. J Torsdags Aftes opførtes paa det Kongelige Theater for første Gang og for fuldt Huus Hr. Professor Hauchs Sørgespil, Tiberius, som blev optaget med levende og almindeligt bifald.
Odense Adresse-Contoirs Efterretninger, 1828-12-23
J Aalborg er Bogtrykker og Boghandler Peder Friis, Wandal død i sin Alders 64de Aar. Hans Fader, som var Præst i Aalborg, kjøbte 1765 Bogtrykkeriet sammesteds. Den nu Afdøde havde siden 1795 eiet Bogtrykkeriet og været Udgiver af de Aalborgske jydske Efterretninger, indtil han for et Par Aar siden solgte det til Hr. Ree og Adressekontoirets daværende Eier, den forud afdøde Bogtrykker Borch. Hr. Blok Tøxens bekjendte Digt, i Anledning af Formælingen, hvoraf der existerer fire forskjellige tydske Oversættelser, er nu ogsaa oversat paa Svensk i Nya Argus No. 99.
Odense Adresse-Contoirs Efterretninger, 1828-12-23
Blandinger. Tvende Jndivider af Kjøbenhavns Borgervæbning føre i Politivennen Anke over, at Hr. Pastor Rothe, da de nylig indfandt sig i et Sørgehuus, for at ledsage en gammel Bekjendt til sit Hvilested, begge klædte i borgerlig militair Uniform med Floer og venstre Arm, spurgte dem, hvad der foranledigede dem til at indfinde sig i borgerlig militair Uniform, hvilket han fandt upassende til Liigbegravelse, og spørge Hr. Pastoren igjen, om han ikke formener, at Hjertet kan slaae ligesaa varmt under den røde som under den sorte Kjole?
Odense Adresse-Contoirs Efterretninger, 1828-12-23
J Willestrup Skov er fundet et Jægerhorn, hvilket er støbt Aar 1550. Det er af Malm, forsynet med tvende Øine til at spænde Jagtrem eller Kjæde i, for at bære det paa Skuldrene. Det er saa langt og svært, at det kun nogle Øieblikke kan holdes paa frie Haand og har saa stærk og gjennemskjærende en Lyd, at det vel af Hundene kunde høres en Miil. Det bliver indsendt til Museum for Oldsager. Det derpaa værende adelige Vaaben er en Frieses, som har ciet Borreby i Sjælland, og er født 1492.
Odense Adresse-Contoirs Efterretninger, 1828-12-23
J Frankerig har Man nu begyndt at fabrikere Tøi af Papir, der synes bestemt til at bevirke en fuldkommen Revolution i vort Huusvæsen; thi maaskee er det Øieblik nu forhaanden, hvor Lærreds= og Bomulds=Tøierne næsten aldeles ville forsvinde, for at gjøre Plads for Montgolfiers Papiir. Man har seet damask agtige Duge og Servietter, som ere ligesaa bløde og smukke, og næsten ligesaa varige som vævet Lærred. Disse Servietter koste ikke meere end 5 eller 6 Centimes (1 ½ - 2 Skilling) og, naar de ere smudsige, tages de for den halve Priis tilbage. Meget store Sengelagener, saadanne, som Anna af Østerrige havde ønsket, for hvem det var en Pine, at sove paa Battist, sælges til en forholdsmæssig Priis. Men, hvad der overgaaer al Troer Fabrikationen af et broderet Tull, der ganske er egnet til deraf at forfærdige Gardiner, Draperier, Balklæder m.m., og hvoraf en 1 Al. koster 20 til 25 Centimes (7 1/2 Skil.)J Horsens er i denne Tid vundet hele 3 Terner i Tallotteriet, og i Anledning af at Kollectionen siden skal have faaet særdeles talrige Besøg, bemærker Avisen derfra: Exemplet smitter!
Odense Adresse-Contoirs Efterretninger, 1828-12-23
Nogle agtbare Mænd af Helsingøers hæderlige Lodsvæsen have frivillig og uopfordret prydet Blidstrup Kirke med en af dem selv nydeligen og smagfuldt forfærdiget tremastet Korvet, førende 20 Metalkanoner, paa hvis Agtersveil deres undersaatlige Hengivenhed saa skjønt udtaler sig i Navnet: Prinds Frederik Carl Christian, Kongehusets Pryd, Dannerfolkets Haab og Glæde!
Odense Adresse-Contoirs Efterretninger, 1828-12-23
Major og Divisions=Adjutant v. Abrahamson har solgt sin smukke og solide Gaard paa Østergade til en Gibser, for 50,000 Rbdl.
Odense Adresse-Contoirs Efterretninger, 1828-12-23
J Maribo er en Tjenestepige under Tiltale for Tyverie. Siden Foraaret har hun udøvet omtrent 200 forskjellige Tyverier hos sin Husbonde.
Odense Adresse-Contoirs Efterretninger, 1828-12-23
Befordringer og Afgang. Under det danske Kancellie: Den 12 Decbr. er Sognepræst for Hvedstrup og Flyng Menigheder i Sjælland, P. Holst, beskikket til Sognepræst i Kallundborg; Kopiist ved Kjøbenhavns Politieret og Politiets øvrige Forretninger, J. Jørgensen, til Fuldmægtig, og Kand. juris J. H. Tauber til Kopiist sammesteds.
Odense Adresse-Contoirs Efterretninger, 1828-12-23
Ledige Embeder. Under det danske Kancellie: Skjel bye og Gjedesbye Sognekald paa Falster, 450 Rbd. - Hvedstrup og Flyng Sognekald i Sjælland, 386 Abd.
Odense Adresse-Contoirs Efterretninger, 1828-12-23
Beltpassage fra den 17 til 22 Decbr. 1828. Fra Fyen til Sjelland. Kammerjunker C. Benzon; Geh. Konferentsr. Grev Moltke, til Glorup med Frue og Datter; Jfrr. G. Larsen og Borring: Skipper A. J. Dyrhauge, Forvalter Wulff; Lieuten. Jacobsen Kand. chirurg. A. C. Wiberg; Adjunkt C. H. Kalkar; Hr. J.J. Berger; Kapit. Fremming; Justitsr. C. F. Marphy; Vice, Konsul R. Bay; Handelsbogholder S. Warburg; J. W. J. Wiggerslev. Fra Sjelland til Fyen. Vævermester C. Bie; Kammerh. og Major v. Juel; Prem. Lieuten. v. Juel; Kjøbmændene A. Levis og P. H. Kaven; Jfr. C. A. Clausen, 2 Lieutenanter v. Mecklenburg; Gartner N. D. Olsen; Kniplingshdl. J. Jessen og M. Madsen; Skomagerne Poulsen, Petersen, Clausen, Rasmussen, Basse, Huus, LundBreineberg og Wantinge; Beendreier F. Jørgensen; Hattemagerne Petersen, Brodersen og Johansen; Qvæghdl. P. Faber, Humlehdl. C. Madsen; Student P. W. Bruun; Skibskapit. K. H. Schipper; Regjeringsr. L. W. v. Hein, Prokurator J.C. Sørensen, Handelsfuldm. I. L. Elch; Hr. C. Johnson, Skibskapit. B. Hansen, Auditeur og Proprietair R. Roulund; Mad. C. Clemmensen; Lieuten. H. v. Juel; Mad. A. C. Jngversen: Major Beichmann, Materialskriver Hansted; Hr. C.F. Bang.
Odense Adresse-Contoirs Efterretninger, 1828-12-23
Kjøbenhavns Torvepriser den 19 Decbr. 1828. Hvede. Td. 8 Rbd. 2 Mk. - s. a 9 Rbd. - Mk. - s. Rug . . Td. 4 Rbd. 2 Mk. - s. - 5 Rbd. - Mk. - s. Byg . . Td. 2 Rbd. 5 Mk. - s. - 2 Rbd. 5 Mk. - s. Havre . . Td. 2 Rbd. 2 Mk. - s. - 2 Rbd. 3 Mk. - s. Ærter . . Td. 4 Rbd. 5 Mk. - s. - 5 Rbd. - Mk. - s. Røget Flesk Lpd. 2 Rbd. 2 Mk. - s. - 2 Rbd. 3 Mk. 8 s. Grøns. dito Lpd. 1 Rbd. 4 Mk. - s. - 2 Rbd. - Mk. - s. Smør . . Pund. - Rbd. 1 Mk. 4 s. - - Rbd. 1 Mk. 6 sk. Æg. . Snesen, Rbd. 2 Mk. 4 s. - : Rbd. 2 Mk. 8 s.
Odense Adresse-Contoirs Efterretninger, 1828-12-23
(Jndsendt.) Blandt de skjønne Taler og Sange, der i Anledning af den eneste i Novbr., denne Danmark uforglemmelige Dag, er offentliggjorte ved Trykken, og der saa herligt tolke det danske Folks Hengivenhed for og Deeltagelse i dets høitelskede Konge huses Glæde og Lykke, savnes den af Hr. Overlærer Rosendal, som 1ste Lærer ved det i Fredericia værende lærde Jnstitut, for en talrig Forsamling af Byens Honoratiorres, Regimentets Officeerkorps og Skolens Disciple holdte herlige Tale. Vistuol maa dette være en Følge af Talerens sædvanlige Beskedenhed, men - naar en saa agtet og af varm Hengivenhed for Kong og Fødeland begeistret Embedsmand, ved en slig Begivenhed tokker sine og Landets Følelser paa en lige saa skjøn som krafte Maade, da vil Kongen og enhver Dansk takke Taleren for Ofentliggjørelsen af en Tale, der ikke allene glædede og begeistrede, hele Forsamlingen; men er et skjønt Beviis paa de herlige Grundsætninger og den Hengivenhed for Konge og Fødeland, hvoraf Hr. Rosendal besjæler sine Disciple, og giør Fredericia, lærde Jnstitut til en Planteskole for ægte Borgersind, Dyd og Viisdom. Thi opfordres Hr. Rosendal til at lade sin Tale offentliggjøre ved Trykken!
Odense Adresse-Contoirs Efterretninger, 1828-12-23
AVERTISSEMENTS.) Hos Organist og Skolelærer Schjerbek i Rudkjøbing forefindes et Udvalg af mine Billedbøger og Spil &c., passende især til Jule- og Nytaarsgaver. Kjøbenhavn den 19 Decbr. 1828. C. Steen.
Odense Adresse-Contoirs Efterretninger, 1828-12-23
En munter Dreng af honette Forældre, der er konfirmeret og har Lyst til at lære Handelen, kan strax blive antaget i Lærre hos en Urtekræmmer i Kjøbenhavn. Konditionerne erfares, naar Man behager mundtlig at henvende sig til Adressekontoiret i Odense.
Odense Adresse-Contoirs Efterretninger, 1828-12-23
Bundtmager-Arbeide.
Odense Adresse-Contoirs Efterretninger, 1828-12-23
Mine Oplage, som for Tiden er i Nyborg. hos Hr. J. Michelsen, i Svendborg. hos Hr. M. D. Meyer, i Faaborg: hos Hr. P. From. ere blevne forsynede med endeel smukke Vinterkasketter og engelske Jagtkasketter af mange Sorter Skind og forskjellige Facons, Dame=Pelleriner og Palantiner, Kaabe= og Peltse=Besætninger af mange forskjellige Sorter Skind og i forskjellige Bredder, med Pelts forede Damestøvler, Mands-Reisehandsker og Støvler, med flere Sorter Bundtmager=Arbeide, som alt sælges til de muligst billigste Priser. For Varernes Godhed inde L. Michelsen, staaer Bundtmager i Aarhuus. Paa samme Steder ere ogsaa Kasketter af Klæde, NB. Kassemir, Kassenet, Fløiel, Voxdug og Safian at bekomme, saavel store som til Børn.
Odense Adresse-Contoirs Efterretninger, 1828-12-23
Forskjellige Sorter bleget og ubleget Dreiel, med smagfulde Mønstre og udmærket god Bonnitet, til Dækketøi og Haandklæder, ogsaa fiin Hørlærred, til meget billige Priser, er stedse at bekomme, og udenbyes Bestillinger blive paa det nøiagtigste besørget hos Kjøbmand J. H. C. Wecke i Odense.
Odense Adresse-Contoirs Efterretninger, 1828-12-23
Mandagen den 5 Januar førstkommende foretages første Auction over det Dreier Christopher Tegge tilhørende og i denne Byes Gjerritsgade under No. 21 beliggende Huus, der bestaaer af 8 Fag Forhuus og 6 Fag Baghuus med Gaardsplads og Hauge. 2den Auction afholdes den 19de næstefter og 3die Auction den 2 Febr. 1829. Hvilket, med Auctionsdirekteurens Samtykke, herved, paa Vedkommendes Vegne, bekjendtgjøres, saavelsom at Auctionerne afholdes hver af de nævnte Dage paa denne Byes Raadstue, om Formiddagen Kl. 11 1/2. Svendborg den 12 Decbr. 1828. M. J. Pasbjerg.
Odense Adresse-Contoirs Efterretninger, 1828-12-23
Efterdi de ved 3die Auction den 8 dennes gjorte Bud paa Jens Pedersen og Peder Knudsen i Kullerup, samt Reinholdt Kristoffersen paa Refsvindinge Mark, deres i Fæste havende Gaarde, hvoraf de 2 første hver især er ansat for 7 Tdr. 3 Skpr. - Fdkr. - Alb. og sidste for 6 Tdr. 7 Skpr. - Fdkr. 13 Alb. Ager og Engs Hartkorn, ikke blev opproberet, saa vorder disse Eiendomme, med Besætning, Jnventarium, Føde= og Sædekorn m. v. stillet til Salg ved en 4de Auction, som afholdes paa nedentegnede Kontoir Tirsdagen den 50 dennes, om Formiddagen Kl. 10, efter de forhen fremlagte Konditioner. De bemærkes, at en betydelig Deel af Kjøbesummen kan blive indestaaende i Gaardene. Windinge Herredskontoir i Nyborg den 16 Decbr. 1823. G. H. Moltke.
Odense Adresse-Contoirs Efterretninger, 1828-12-26
No. 202. Kvens lotts 57 Aargang. privilegerede. Kongelig allene Avertissementstidende. Adresse-Avis, og 26 Pecember 1828. Fredagen overalt i de danske Stater, Forsendes med Brevposten, Redigeres, trykkes og forlægges af Udgiveren Søren Hempel i Odense. Jndhold Krigsskuepladsen i Tyrkiet (De russiske Troppers Fordeling i Fyrstendømmerne. Pest i Bucharest. Nye Seire i Asien). Græsketyrkiske Anliggender (En fransk Statsraads Sendelse til Konstantinopel med Beslutningen i Grækersagen). Storbrittannien. Portugal (Den hanseatiske Vicekonsuls Løsladelse. Fangers Massakkre i Combra). Frankerig,
Odense Adresse-Contoirs Efterretninger, 1828-12-26
(Biskoppernes skrømtede Eftergivenhed). Blandinger. Fædrelandet. Lovgivning. Offentlig Foranstaltning. Videnskabelighed.
Odense Adresse-Contoirs Efterretninger, 1828-12-26
Krigsskuepladsen i Tyrkiet. Fra den høire Donaubred indtræffe vedvarende TroppeAfdelinger til Jasse, hvorimod 4000 Md. friske Tropper ere stødte til General Geismars Korps ved Krajowa, da den tyrkiske Besætning i Widdin skal have kastet flere Strøifekorps ind i det lille Wallachie. Alle Kavallerie=Regimenter siges at have faaet befaling af General Diebitsch, at skikke Kommissairer til Rusland, for at indkjøbe Heste og saavel med flere Handelshuse i Nabostaterne som i det Jndre af Rusland er sluttet Kontrakter og Leverancer til Armeen i næste Aar. Som Jagttageren melder, har Feldtmarskal, Grev Wittgenstein, ved en Koureer fra Petersburg faaet en meget smigrende Skrivelse fra Keiseren hvori han takkes for sine hidtil udviste Tjenester og opfordres til ny Jver, med bemærkning: at hans Ansøgninom Orlov til at begive sig til sine Godser for Tiden ikke kan bevilges, da hans Nærværelse ved Armeen under nærværende Omstændigheder er uundgaaelig nødvendig. Fyrsten dømmerne synes Man nu for Alvor betænkt paa at organisere. Da der atter har yttret sig Spor af Pesten i Wallachiet, og navnlig i Egnen af Bucharest, saa er den russisk Quarantaine ved Pruth forlænget fra 16 til 30 Dage. T.
Odense Adresse-Contoirs Efterretninger, 1828-12-26
de mange tildeels modsigende Rygter, som det neppe lønner Umagen at gjentage, hører ogsaa, at Elendigheder var saa grændseløs, at der i de to sidste Dage døde 500 Md. i de russiske Forskandsninger ved Silistria, foruden dem, som faldt ved Tyrkernes Udfald. Af Kavalleriet var intet Spor meere; til Kanonernes Transport maatte reqvireres Oxer af Landmanden, og de som ikke kunde medtages bleve nedgravede i Jorden. Fra Konstantinopel meldes dog ogsaa, at de irregulaire Tropper ved Leiren sammesteds er gaaede hver til Sit, formedelst det usædvanlige Regnveir som havde hersket i en heel Maaned.
Odense Adresse-Contoirs Efterretninger, 1828-12-26
Journal des Debats istemmer nu de engelske Blades Tom imod Russerne og spørger, hvorfor Man maatte lade Artilleriet i Stikken og brænde Krudtvogne og Lavetter, naar det allene var den raae Aarstid og Mangel, som foranledigede Ophævelsen af Silistrias Beierring, Fremdeles ansees det for en stor Feil, at der ikke var sørget for Magasiners Oprettelse, hvortil Odessa, Ukraine, Podolien, Moldau og Wallachiet frembød uudtømmelige Hjelpekilder, naar betænkes, at en Tidende havde forsikret, at Moldau allene forsynede Konstantinopels Folkemængde af 800,000 Siele med Slagteqvæg, som Man nu blot behøvede at bringe over Donau til den russiske Armee. Det kan ikke nægtes - vedbliver Journalen - at den russiske Armee har gjort et mislykket Feldttog; dog kan det Tabte indhentes og Kampen, hvorvel ikke uden store Vanskeligheder, atter begynde. Rusland har endnu stedse den talrigste Armee, Europa, dets Soldater høre til de meest krigsvante og disciplinerede. Men skal det besætte Fæstningerne paa den svenske, preussiske, pohlske, østerrigske, chinesiske og persiske Grændse, da bliver det et Spørgsmaal, om det kan stille 250,000 Md. i Feldten mod Tyrkerne i Europa og Asien, Derfor synes Freden nødvendig for Rusland, som for hele Europa. En falsk Ære, som opofrer Menneskers Liv og Velfærd, kan i vore Tider blive en Feil af meget alvorlige Følger. Man mistroe Krigerne i Kabinettet, der ere saa meget taprere, som de aldrig komme i personlig Fare. Fyrsternes sande Venner raade dem til Fred, hvorunder Agerdyrkning, Jndustrie, Handel, Kunster og Videnskaber trives. Rusland er saa mægtigt, at det ingen Forstørrelse behøver, og kan meget godt bestaae, uden at besidde Bosphorus og Dardanellerne. Keiser Nicolaus, som vakte saa retfærdigt et Haab ved sin Regjerings Tiltrædelse, vil sikkert ogsaa opfylde det ved Fredens snare Gjenoprettelse. - Messager, imod hvem denne Artikel nærmest er stillet, foreholder igjen Journal des Debats dens bekjendte Vendekaaberie, og beder den huske paa, at Russerne endnu ere i Besiddelse af 4 vigtige Pladser i Bulgaarien, Hirzowa, Matschin, Jsaaktschi og Culdscha, hvilke ikke kunne fratages dem uden regelmæssig Beleiring. Jøvrigt - slutter den - ønske Vi lige saa vel Fred som hiin Forfatter; men Man bortfjerner ikke dens Mulighed, fordi Man seer Tingene som de virkelig forholde sig.
Odense Adresse-Contoirs Efterretninger, 1828-12-26
Fra Ciflis haves Beretning om en ny Seier, som Generalmajor Fyrst Eschawtschawadse med det afsondrede Kaukasiske Korps den 19 Octbr. har tilfægtet sig over et tyrkisk Korps paa 7000 Mk. i Paschaliket Bajazed, ligesom og flere af Tscherkessernes Folkestammer dyrt have maattet bøde for deres gjentagne Troløshed i at bryde den Russerne aflagte Hyldings=Eed, og seet flere hundrede af deres Boliger med Kornforraad blive et Rov for Luerne.
Odense Adresse-Contoirs Efterretninger, 1828-12-26
Græsk-tyrkiske Anliggender. Den Londonner Koureer nægter bestemt, at de allierede Magter skulde tænke paa at ville gjøre sig betalt for Grækenlands Befrielse med nogle Øer, som ganske stridende, imod Londonner-Traktaten, og tilføier, at Morea med nogle Øer lige saalidet vil komme tilbage under Tyrkiets Herredømme, som - Sydamerika under Spaniens. Den franske Statsraad og berømte Orientalist, Hr. Jaubert, som den 10 d. passerede gjennem Wien til Konstantinopel, overbringer efter Forlydende Porten denne Beslutning, og da den engelske Ambassadeur i Wien har afsendt Depescher, om samme Gienstand, lever Man i det bedste Haab om, at de strax ville blive antagne, hvorefter Man da vil forsøge at bilægge den russisketyrkiske Krig.
Odense Adresse-Contoirs Efterretninger, 1828-12-26
General Maison skal være udnævnt til Marskal. Jøvrigt er al videre Anskaffelse af Levnetsmidler for de franske Tropper paa Morea ophørt, da de skulle være forsynede foret heelt Aar, beregnet til 16,000 Rationer daglig. Et Pariser Blad anslaaer Udgivten paa denne Expedition allerede til 35 Millioner Fr. Til Marseille er nu ogsaa ankommen det første Skib under græsk Flag med tørrede Frugter, thi endnu 1826 blev Spartiate nødt til at nedtage sit Flag og bortviist.
Odense Adresse-Contoirs Efterretninger, 1828-12-26
Storbrittannien. Parlamentet skal først aabnes den 5 Februar næstkommende. Den første Afdeling af de for deres legitime Troskab landflygtige stakkels Portugisere skulde indskibes den 20 Decbr. Minister Peel havde tilskrevet den øverste Magistratsperson i Plymouth, at Regjeringen vel tillod den at blive, men kun paa det Vilkaar, at de skulde ophold sig i visse Pladser og Distrikter, hvorimod de samtlig foretrak at forlade Landet. Af den Omstændighed, at der endnu ventes 800 fremmede Rekruter til Plymouth, nære nogle den Troe, at de ere bestemte til Madeira, for herfra i Forbindelse med Don Pedros Tilhængere at vove et Angreb paa Portugal. Det synes og et godt Tegn, at Hs. Majestæt skal have besluttet, at modtage den unge Dronning Maria i Windsor=Slottet den 22 dennes med de et kronet Hoved tilkommende Ceremonier.